
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ιδιωτικής παρόδου ως νομίμως υφιστάμενης, πριν 


από το έτος 1923 στο Νομ/κό Διαμ/σμα Αυτ. Αττικής ... 1 
Καθορισμός ορίων και όρων και περιορισμών δόμησης και κατη- 
γοριοποίηση του οικισμού Γέροντα Κοιν. Ερέτριας του Ν. Εύ¬ 
βοιας . 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2794/123/86 (1) 

Χαρακτηρισμός ιδιωτικής παρόδου ως νομίμως υφισταμένης, πριν 
από το έτος 1923 στο Νομ/κό Διαμ/σμα Αυτ. Αττικής. 

Ο ΝΟΜΑΡΧΗΣ ΔΙΑΜ. ΑΤΤΙΚΗΣ ΑΤΤΙΚΗΣ 
' Εχοντας υπόψη: 

1. Τις διατάξεις της παρ. 4 του άρθρου 20 του από 17.7.1923 
Ν.Δ. «περί σχεδίων πόλεων κλπ». 

2. Τις διατάξεις του Ν. 3200/55 «περί διοικητικής αποκεντρώ- 
σεως όπως συμπληρώθηκε και τροποποιήθηκε μεταγενέστερα. 

3. Τις διατάξεις της παρ. 1 του άρθρου 5 του Ν.Δ. 1147/72 «περί 
διοικήσεως της μείζονος Πρωτευούσης». 

4. Τις διατάξεις του άρθρου 3 του αριθ. 805/72 Β.Δ. «περί καθο¬ 
ρισμού διατηρουμένων υπέρ του Νομάρχου Αττικής αρμοδιοτήτων 
κλπ». 

5. Την από 22.1.86 γνωμοδότηση του Περιφερειακού Συμβουλίου 
Δημ. Έργων Διαμ. Αυτ. Αττικής αριθ. πρακτικού 2/1986. 

1) Την από 18.10.85 αίτηση του Μεϊντάνη Γεωργίου με την οποία 
ζητά το χαρακτηρισμό της οδού που βρίσκεται εντός του Ο.Τ. 44 του 


περικλειόμενου υπό των οδών μεταξύ των Ο.Τ. 31-46-45 ως νομί¬ 
μως υφισταμένης πριν από το έτος 1923. 

2) Τα υπ’ αριθ. Συμβόλαια: 

α) 2865/1915 συμβόλαιο συμ/φου Βιλίων Ηρ. Αγοραντόπου- 
λου. 

β) 748/1954 συμβόλαιο συμ/φου Βιλίων Περικλ. Παναγουλέα. 

γ) 908/1911 συμβόλαιο συμβ/φούντος Ειρηνοδίκου Ειδυλλίας 
Αν. Παπαζάνου. 

δ) Το υπ’ αριθ. 1769/1938 συμβόλαιο του Συμβ/φου Βιλίων 
Περικλ. Παναγουλέα. 

ε) Το αριθ. 3917/1942 συμβόλαιο του Συμβ/φου Μεγάρων Παν. 
Καράλη. 

στ) Το αριθ. 124/1895 συμβόλαιο του Συμβ/φου Γραμματέως 
Ειρην/κείου Βιλίων. 

ζ) Το αριθ. 89/31 συμβόλαιο του Συμβ/φου Βιλίων Περ. Πανα¬ 
γουλέα. 

3) Την από 2.11.85 βεβαίωση του Δήμου Βιλίων με την οποία 
βεβαιώνει ότι η οδός Θησέως προϋπάρχει του έτους 1923, από τα 
οποία προκύπτει ότι η οδός με στοιχεία ΑΒΓΔΑ εντός του Ο.Τ. 44 
του περικλειομένου υπό των οδών μεταξύ των Ο.Τ. 31-46-45, σχη- 
ματίσθηκε πριν απότην ισχύ του ανωτέρω (παρ. 1) Δ/τος, αποφασί¬ 
ζουμε: 

Χαρακτηρίζουμε την ιδιωτική πάροδο με στοιχεία ΑΒΓΔΑ στο 
Δήμο Βιλίων εντός του Ο.Τ. του περικλειομένου υπό των οδών μεταξύ 
των Ο.Τ. 31-46-45, ως νομίμως υφισταμένη. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αιγάλεω, 6 Φεβρουάριου 1986 

Ο Νομάρχης 
Ν. ΦΑΡΜΑΚΗΣ 

Αριθ. ΑΠ. 14288/ΕΠΑ 3406 (2) 

Καθορισμός ορίων και όρων και περιορισμών δόμησης και κατηγοριο- 
ποίηση του οικισμού Γέροντα Κοιν. Ερέτριας του Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
’ Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5. 
1985) «περί τρόπου καθορισμού ορίων οικισμού της Χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΥΕ. 

5. Την αριθ. α) 82/4.9.85 απόφαση του Κοινοτικού Συμβουλίου 
Ερέτριας. 

6. Την με αριθ. πρωτ. 11719/ΕΠΑ 2997/29.11.85 εισήγηση 
Τ.Π. και Π.Ε. προς το Σ.Χ.Ο.Π. Ν. Εύβοιας. 

7. Την αριθ. 8η γνωμοδότηση του 55ου/85 πρακτικού του Σ.Χ. 
Ο.Π. του Νομού. 

8. Το αριθ. Ζ/217/24.1.1986 έγγραφο Δασαρχείου Χαλκίδας. 

9. Την με αριθ. πρωτ. 841/ΕΠΑ 104/12.2.86 εισήγηση Τ.Π. 
και Π.Ε. προς το Σ.Χ.Ο.Π. Ν. Εύβοιας. 

10. Την αριθ. 1η γνωμοδότηση του 4ου/86 πρακτικού του Σ.Χ. 
Ο.Π. Ν. Εύβοιας, αποφασίζουμε: 

I. Κατατάσσουμε τους οικισμούς α) Γέροντας Κοιν. Ερέτριας σύμ¬ 
φωνα με το άρθρο 2 του από 24.4.85 Π.Δ/τος (ΦΕΚ 181Δ/3.5.85) 
στις παρακάτω κατηγορίες: α) Γέροντας: Αδιάφορος, Διάσπαρτος, 
Στάσιμος και Μικρός οικισμός. 

11. Καθορίζουμε τα όρια του οικισμού Γέροντα Κοιν. Ερέτριας του 
Ν. Εύβοιας με στοιχεία για τον οικισμό α) Γέροντας: (ΙΑ, 2, 3, 4, 
4Α, Β, 5Α, 6, 6Α, Γ, ΙΑ), όπως αυτά φαίνονται στα συνοδευτικά της 


παρούσας σχεδιαγράμματα σε κλίμ. 1:5.000, που έχουν θεωρηθεί 
από την Προϊσταμένη του Τ.Π. και Π.Ε. και που αποτελούν αναπό¬ 
σπαστα μέρη της απόφασης αυτής και συντάχθηκαν βάσει στοιχείων 
χαρτών και επί τόπου ελέγχου. 

III. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181Δ/3.5.1985 και για τον 
οικισμό Γέροντας Κοιν. Ερέτριας αρτιότητα γηπέδου 1000 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν .είχαν στις 3.5.1985 ημέρα 
δημοσίευσης του από 24.4.1985 Δ/τος. 

Β. Ειδικοί όροι Δόμησης. 

Για τους οικισμούς α) Γέροντας Κοιν. Ερέτριας τους ειδικούς όρους 
δόμησης που αναγράφονται στην καρτέλλα, που συνοδεύει την πα¬ 
ρούσα, κάθε φορά. 

IV. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και ΠΕ. της Νομαρχίας ώστε 
να εξασφαλίζεται η συνέχεια των υπαρχόντων Κοινόχρηστων χώρων 
και η δημιουργία νέων κοινόχρηστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.1985 
Δ/τος. 

β) Να εξασφαλίζεται οπωσδήποτε η συνέχεια των υφιστάμενων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.1985). 

Η παρούσα απόφαση με το σχεδιάγραμμα οριοθέτησης του οικι¬ 
σμού καθώς και τις καρτέλλες των ειδικών όρων δόμησης που τη 
συνοδεύει, να δημοσιευθεί στην Εφημερίδα της Κυβερνήσεως. 

Χαλκίδα, 12 Φεβρουάριου 1986 

Ο Νομάρχης 
ΕΥΤ. ΚΟΝΤΟΜΑΡΗΣ 

